Rikunarita-ORG/Wikinium huggingface dataset:
# Karaté

|  |
| --- |
|   |
| Karate(空手) |
|  Hanashiro Chomo |
| **Nama sanés** | *Karate-dō* (空手道) |
| **Fokus** | Striking |
| **Tingkat kekerasan** | Kontak penuh |
| **Saking negeri** |  Japan (Ryukyu Islands lan [[Seni
bela diri Cina]] kenpō lan salajengipun dipunkembangaken ing Jepang) |
| **Pangripta** | Sakukawa Kanga; [[Sokon
Matsumura|Matsumura Sokon]]; Itosu Anko; [[Gichin
Funakoshi]] |
| **Seni pendahulu** | Seni bela diri China, Seni bela diri asli saking
Ryukyu Islands (Naha-te, Shuri-te, Tomari-te) |
| **Olahraga Olimpiade** | Tidak |

**Karaté** (空 手 道) inggih punika salah satunggalipun ulah raga saking nagari Jepang. Wiwitanipun karaté gadhah nama Tote ingkang tegesipun tangan China. Nanging seratan Tote dipunowahi ing seratan Kanji Jepang dados karaté. Tegesipun karaté inggih punika tangan kosong. *Kara* tegesipun tangan, *te* tegesipun kosong.

## Sejarahipun Karaté

Ilmu bela dhiri punika sajatosipun sampun wonten awit manungsa wonten, prakawis punika saged dipuntingali saking tilas purbakala kados ta: kapak watu, lukisan kéwan ingkang dipunpejahi nganggé gaman kados tumbak lan panahan. Bela dhiri ing wekdal punika taksih gadhah sipat kanggé njagi saking gagguanipun kéwan. Nanging wiwit kathahipun tiyang ing donya, gangguan saking manungsa ugi wonten saéngga kathah tiyang ingkang minat ngudi èlmu bela dhiri. Sampun kasebat ing 4000 taun kepengker, sasampunipun Sidhartha Gautama séda, lajeng para pandherekipun pikantuk amanat supados ngrembakaken agama Buda ing alam donya. Nanging amargi saking angelipun medhan, lajeng para pendheta dipunparingi sangu ngèlmu bela dhiri. Misi nyebaraken agami Buda dhateng arah kilèn ndhèrèk ngrembakaken èlmu Pangkration utawi Wrestling ing Yunani. Misi ingkang dhateng kidul ngrembakaken pencak silat. Ingkang dhateng lèr njelajahi nagari China ngrembakaken kungfu. Saking nagari China rombongan ingkang dhateng Koréa ngasilaken bela dhiri ingkang sapunika dipunsebat Taekwondo. Saking Koréa pranyata rombongan punika boten saged nglajengaken lampah dhateng nagari Jepang, namung dumugi kepulauan Okinawa. Rombongan boten saged mlebet Jepang amargi ing wekdal punika Jepang sampun ngrembakaken ngèlmu bela dhiri Jujitsu, Judo, Kendo, lan èlmu perang utawi Kenjutsu. Ing taun 1600-an, Karajan Jepang sampun nguwasani Okinawa. Karajan Jepang mrentah Okinawa kanthi tangan wesi, warganipun boten kepareng gadhah gaman utawi sanjata tajam, ngantos boten angsal gadhah tongkat. Kanthi boten dipunmangertosi déning pihak pamaréntah karajan Jepang, bangsa Okinawa nyinaoni èlmu bela dhiri kanthi tangan kosong ingkang ing wekdal punika dipunparingi asma Tote. Saking satunggal teknik ngantos teknik sanèsipun, èlmu bela dhiri punika dipunsinaoni kanthi temen lan para pendheta ndhèrèk ngrembakaken èlmu bela dhiri punika.
Salajengipun ing taun 1921 salah satunggalipun warga Okinawa ingkang namanipun Gichin Funakoshi nepangaken èlmu bela dhiri saking TOTE punika ing Jepang, lajeng namanipun dipun-gantos dados nama karaté, manut kaliyan aksen Jepang wonten ing cara maosipun huruf Kanji. Awit ing wekdal punika karaté ngrembaka ing Jepang.

## Sumangga dipunpirsani

Karaté ing Indonésia

## Cathetan suku
# Koréa

|  |  |  |  |  |
| --- | --- | --- | --- | --- |
| Aksara Latin |   | ꦗꦮ |   |   |

**Koréa (Aksara Jawa: ꦏꦺꦴꦫꦾ )** iku sawijining nagara kang biyèné manunggal kang ana ing Ujung Koréa ing Asia Wétan (ing antarané Tiongkok lan Jepang). Nagara iki kapisah dadi rong nagara — *Républik Koréa* (Koréa Kidul) lan *Républik Rakyat Demokratik Koréa* (Koréa Lor) sawisé Perang Donya II nalika taun 1945.

Koréa Kidul banjur ngrembaka dadi nagara demokratis sauntara Koréa Lor mawa haluan kuminis. Gendéra Panunggalan Koréa asring dipigunakaké kanggo mrepresentasikaké Koréa nalika ajang ulah raga internasional, nanging gendéra mau dudu wujud gendéra resmi kaloro nagara.

Amarga jaman dinasti-dinasti sajarah wis rampung, istilah Koréa saiki didhèfinisikaké dhedhasar gabungan 2 entitas kang kapérang déning Garis *Demarkasi Militer* pararel 38, ya iku Koréa Lor lan Koréa Kidul. Ujung Koréa ing sisih lor diwatesi déning RRT lan Ruslan ing sisih lor-wétan, sarta Jepang ing sisih kidul-wétan kang dipisahaké karo selat Koréa.

## Geleri

* Lawang gerbang Gyeongbokgung, Seoul
* Gerbang Reunifikasi, Pyongyang
* Tahta Dinasti Joseon
* Gunung Baekdu

## Pirsani uga

* Koréa Kidul
* Koréa Lor
* Basa Koréa
* Hangul
* Hanja
* Telu Karajan Koréa

## Pranala njaba

* Asian Info website
* Park's Associates Archived 2009-06-27 at the Wayback Machine.
* sjtu.edu.cn
* umsl.edu Archived 2009-07-22 at the Wayback Machine.
* diamond-dilemma.com Archived 2007-11-27 at the Wayback Machine.
* Cithakan:Wikia
*
*
* Koréa ing Curlie
# Kakuei Tanaka

|  |
| --- |
| Kakuei Tanaka |
|
 |
|

---

Mahamantri Jepang |
| **Mangsa jabatan** 7 Juli 1972 – 9 Dhésèmber 1974 |
| Monark | Showa |
| Didhisiki déning | Eisaku Sato |
| Diganti déning | Takeo Miki |
|

---

 |
| Miyos | (1918-05-04)4 Mèi 1918 Kariwa, Niigata, Kakaisaran Jepang |
| Tilar donya | 16 Dhésèmber 1993(1993-12-16) (umur 75) Tokyo, Jepang |
| Partai pulitik | *LDP* |
| Tapak asma |  |

**Kakuei Tanaka** (lair 田中 角栄, *Tanaka Kakuei*,  4 Mèi 1918 – pati 16 Dhésèmber 1993 ing umur 75 taun) minangka politikus Jepang lan dadi Perdhana Mentri Jepang kaping 64 lan 65 wiwit tanggal 7 Juli 1972 nganti 22 Desember 1972 lan wiwit tanggal 22 Desember 1972 nganti 9 Desember 1974.